Izvopa
Izvopa, jontikviele sutena dem tanoy taneaf eltayap, belcon tir vayara va tegieem ke darekeugal isu bifeem, isu sutera, volkare sinafa gedruca isu birtuca. Darekeugal wetce int yavon gu "izva" trogarn iku "izvugal" dere zo dasugdar.

Izva tir nega kane ayik ( izvopik ) va savsaf ugaleem lasukotaver. Bata sugara sometir volkare trumera divefa gu ind, i gu tulon wira va tamava ke askisik isu araya, voxe vey klita nuve zo buned lodame gan bitupera ok rietoda zo nyaped.

Drizara va darekeugal 
Izvopa va darekeugal gu yoltana rekola walkaluon gidrizar :
 Izvugal : mali redura va sutera lougale is lolize
 Abdiizvugal : ugal kali izvugal, dem tena arapeniwesa kare gola. Banliz : wafra dem nelkaf arayeem ke Savsafa Tamava

Izvopa
Ayaf opeem